	Bosna i Hercegovina
Federacija Bosne i Hercegovine
Kanton Sarajevo
Općina Trnovo
JU Osnovna škola „Zaim Kolar“
                       Dejčići

	[image: ]
	Bosnia and Herzegovina
Federation of Bosnia and Herzegovina
Sarajevo Canton
Municipality of Trnovo
Elementary school „Zaim Kolar“
Dejčići



Na osnovu člana 108. Zakona o odgoju i obrazovanju u osnovnoj i srednjoj školi u Kantonu Sarajevo („Službene novine Kantona Sarajevo“, broj: 27/24) i člana 24. Zakona o zaštiti od požara i vatrogastvu („Službene novine Federacije Bosne i Hercegovine“, br. 64/09), Školski odbor JU OŠ „Zaim Kolar“ Dejčići-Trnovo na na 2. (drugoj) redovnoj sjednici održanoj dana, 11.6.2026. godine donosi
PRAVILNIK O ZAŠTITI OD POŽARA U JU OŠ „ZAIM KOLAR“ DEJČIĆI-TRNOVO
I OPĆE ODREDBE
Član 1.
(Predmet Pravilnika)
Ovim Pravilnikom o zaštiti od požara (u daljem tekstu: Pravilnik) uređuju se pitanja koja se odnose na organizaciju i funkcioniranje zaštite od požara u JU OŠ „Zaim Kolar“ Dejčići-Trnovo (u daljem tekstu: Škola).

Član 2.
Zaštita od požara obuhvata skup mjera i radnji koje se utvrđuju i preduzimaju u cilju sprječavanja izbijanja i širenja požara, otkrivanja, lokalizacije i gašenja požara, te spašavanja ljudi i materijalnih dobara ugroženih požarom. 

Član 3.
 U Pravilniku o zaštiti od požara utvrđuje se naročito:
· način organiziranja i ostvarivanja zaštite od požara u Školi, djelokrug rada i ovlaštena lica zaduženih za poslove zaštite od požara, u skladu sa Zakonom o zaštiti od požara i vatrogastvu i podzakonskim propisima;
· mjere za provođenje i unapređenje zaštite od požara;
· način vršenja unutarnje kontrole provođenja predviđenih mjera zaštite od požara i način vođenja evidencije o provođenju propisanih mjera zaštite od požara;
· sistem javljanja i obavještavanja, postupak u slučaju požara, tehnička oprema i sredstva potrebna za gašenje požara;
· način upoznavanja zaposlenih lica sa opasnostima od požara na radnom mjestu, prilikom prijema i raspoređivanja tih lica na radno mjesto, kao i prilikom premještanja sa jednog na drugo radno mjesto;
· obaveze Školskog odbora, direktora i radnika zaduženih za održavanje opreme i sredstava za gašenje požara, kao i drugih radnika i učenika;
· dužnosti i način ponašanja radnika u slučaju pojave požara;
· način pribavljanja sredstava za provedbu mjera zaštite od požara;
· odgovornost radnika zbog nepridržavanja propisanih i naloženih mjera iz oblasti zaštite od požara;
· druga pitanja u vezi zaštite od požara. 
Član 4.
(1) Zaštita od požara organizuje se i kontinuirano sprovodi na svim radnim mjestima i svim mjestima u objektu gdje postoji mogućnost izbijanja i širenja požara.
 (2) Škola je dužna da na najbolji mogući način organizuje poslove zaštite od požara, te da obezbijedi materijalno-tehnička sredstva i opremu za zaštitu od požara i gašenje požara, te da organizuje njihovo održavanje, kontrolu i ispitivanje.
(3) Mjere zaštite od požara, propisane ovim Pravilnikom, zakonskim i tehničkim propisima, i mjere koje su naređene od strane nadležnih organa, dužni su da sprovode svi radnici Škole i druga lica, koja se po bilo kom osnovu nalaze ili zadržavaju u objektima, prostorijama i krugu škole.  

II - ORGANIZOVANJE I OSTVARIVANJE ZAŠTITE OD POŽARA

Član 5.
(1) Zaštita od nastanka požara u građevinama, građevinskim dijelovima i prostorima škole obuhvata organizovanje i druge mjere i radnje koje imaju za cilj:
· otklanjanje uzroka nastajanja opasnosti od nastajanja požara, eksplozija i sl.;
· otkrivanje i gašenje požara, te poduzimanje mjera radi sprečavanja širenja požara, odnosno bržeg gašenja požara;
· spašavanje ljudi, imovine škole i sl;
· pružanje pomoći i otklanjanje posljedica uzrokovanih požarom. 
III - UNUTRAŠNJA KONTROLA SPROVOĐENJA MJERA ZAŠTITE OD POŽARA
Član 6.
(1) Za uspješno funkcionisanje i za kontrolu utvrđenih, propisanih i naloženih mjera zaštite od požara, odgovorni su svi organi i radnici škole, kako je i regulisano ovim Pravilnikom.
(2) Neposrednu unutrašnju kontrolu sprovođenja mjera zaštite od požara vrši svako u svom djelokrugu rada:
· Školski odbor;
· direktor škole;
· lice zaduženo za provođenje mjera zaštite od požara;
· ostali radnici škole (stručni saradnici, saradnici, nastavno, pomoćno i tehničko osoblje)
(3) Prilikom vršenja unutrašnje kontrole sprovođenja mjera zaštite od požara, obavezno se, na licu mjesta, o nađenom stanju sastavlja službena pisana zabilješka ili odgovarajući zapisnik. 

Član 7.
(1) Nadzor nad ispravnošću električnih instalacija na zahtjev Škole obavlja ovlašteno preduzeće ili radnja odnosno druga pravna osoba u skladu sa Zakonom i propisima donesenim na osnovu zakona.
(2) O ispravnosti instalacija iz stava 1. ovog člana škola mora posjedovati dokumentaciju ovlaštenog preduzeća ili radnje. 
(3) Ispitivanje ispravnosti sistema za gašenje ili dojavu požara vrši se najmanje dva puta godišnje. O ispitivanju sistema mora postojati dokumentacija sa dazumom pregleda i nedosmislenom konstatacijom

Član 8.
(1) Nadzor nad radom uređaja centralnog grijanja obavlja radnik za servisno-tehničku podršku svakodnevno tokom rada uređaja, te periodično.
(2) Periodični pregled mora se obaviti najmanje jednom u godini dana.
IV - PLANIRANJE I PROVOĐENJE MJERA ZAŠTITE OD POŽARA
Član 9.
Opće mjere zaštite od požara su:
a) adekvatna obuka iz oblasti zaštite od požara;
b) zapaljiva, osnovna i druga sredstva, tvari sklone samozapaljivanju, otrovne ili nagrizajuće tvari ili tvari koje se mogu zapaliti ili eksplodirati zbog djelovanja vode ili kisika, upaljive tekućine i sl. mogu se držati ili skladištiti u propisano izvedenom i zaštićenom prostoru, spremnicima, ormarima, policama i sl.;
c) u dijelovima i prostorijama Škole, osim za to određenih, zabranjuje se korištenje uređaja i aparata koji mogu prouzročiti nastajanje i širenje požara;
d) postrojenja, uređaji, električne, plinske, ventilacijske, toplinske, gromobranske i druge instalacije, dimnjake i ložišta koji mogu prouzrokovati nastajanje i širenje požara, u građevinama i prostorima škole moraju biti izvedena prema tehničkim normativima, normama i uputama proizvođača, o čemu škola mora posjedovati dokumentaciju o ispravnom stanju;
e) za izvedene stabilne instalacije namijenjene za gašenju ili dojavu požara te druge zaštitne uređaje i instalacije koje služe za sprečavanje nastanka i širenja požara i eksplozija, Škola je dužna pribaviti ispravu od ovlaštene pravne osobe o ispravnom djelovanju tih instalacija i uređaja i zapisnik o obavljenom pregledu ovlaštene pravne osobe i dati ih na uvid komisiji za tehnički pregled;
f) odmah prestati s upotrebom građevine, postrojenja, uređaja, instalacija i dr. ako se njihovim preuređenjem ne može otkloniti nedostatak koji može prouzročiti požar;
g) ukloniti zapaljive tvari koje su ugrađene u konstruktivne elemente građevine ili kojima su obrađene horizontalne i vertikalne površine izlaza i izlaznih putova ako ti elementi predstavljaju opasnost za nastajanje ili brže širenje požara;
h) periodični pregled instalacija i spojeva (posebno utikača i utičnica, prekidača i sl.) i vođenje evidencije o kontrolnim pregledima;
i) pravilno izvesti sistem ventilacije iz ugroženog prostora;
j) Škola treba biti opskrbljena uređajima, opremom i sredstvima za gašenje požara (hidrantski vodovi, stabilni ili pokretni uređaji za gašenje požara i druga oprema);
k) vatrogasni pristupi (prilazni putovi, ulazi, izlazi, prolazi u svim građevinama i prostorima škole) moraju biti slobodni za brz i siguran izlazak iz ugrožene građevine ili prostora te operativni vatrogasni rad;
l) prostor oko hidranta treba biti slobodan;
m) kvar na sistemu za dobavu vode i hidrantskoj instalaciji obavezno odmah otklanja stručni radnik;
n) zapaljiva ambalaža, istrošeni materijali i drugi otpaci svakodnevno iznesu iz prostorija i odlože na odgovarajuće mjesto;
o) zapaljive tekućine se ne bacaju u kanalizacijsku mrežu. 

Član 10.
(Građevinske mjere)
(1) Rekonstrukcija, adaptacija i dogradnja postojećeg objekta, mora se vršiti na osnovu odgovarajuće tehničke dokumentacije, koja mora sadržavati i mjere zaštite od požara, a što se utvrđuje pregledom tehničke dokumentacije od strane ovlaštene stručne organizacije.
(2) Zabranjeno je mijenjati projektovanu namjenu objekata i prostorija bez odobrenja nadležnog organa i poduzimanja mjera zaštite od požara. U neposrednoj blizini objekata za skladištenje i držanje zapaljivih materija, mora se postaviti predviđeni broj aparata za početno gašenje požara.
(3) Požarni putevi moraju neprekidno biti slobodni i prohodni cijelom svojom širinom. Svi prilazni putevi do objekata, kao i unutrašnje komunikacije u objektu (hodnici, stepeništa, vrata itd.), trebaju uvijek biti slobodni i prohodni cijelom svojom širinom.
(4) U svim objektima moraju se obezbijediti odgovarajući prilazi do izlaznih vrata, hidranata, vatrogasnih aparata i glavnih razvodnih baterija električne energije.
(5) Zabranjeno je parkiranje vozila na požarnim putevima oko objekata, kao i na prostorima koja nisu predviđena za to, a za te svrhe treba koristiti odgovarajuće uređena parkirališta koja ne smetaju prilazu objektima.





Član 11.
(Elektro-mjere)
(1) U prostorijama Škole dozvoljena je upotreba samo onih električnih uređaja i instalacija, koje po svojim tehničkim karakteristikama odgovaraju tehničkim propisima i pogonskim zahtjevima. Električni uređaji i instalacije moraju biti tako izvedeni i zaštićeni da uslijed djelovanja pogonskih uslova (vlaga, prašina, zapaljive pare i gasovi, mehanička oštećenja, toplotni i hemijski uticaj itd.), ne bude ugrožena sigurnost ljudi, objekata i predmeta rada.
(2) Prema tehničkim propisima i uputstvima, te propisanim rokovima, obavezno je vršiti kontrolu ispravnosti i odgovarajućih mjerenja električnih uređaja i instalacija, te preduzimati mjere na otklanjanju uočenih nedostataka. Popravke i druge radove na električnim instalacijama, mogu vršiti samo stručno osposobljena lica, koja, prije bilo kakve intervencije, moraju instalacije dovesti u beznaponsko stanje.
(3) Poslije završenog rada, tamo gdje je to uputstvima predviđeno, mora se isključiti struja na glavnoj sklopci dotičnog objekta ili prostorije, a pod naponom može ostati samo noćna i sigurnosna rasvjeta, odnosno neophodni potrošači.
(4) Razvodne baterije i ormari moraju imati prekidač na glavnom dovodu električne energije. Sva oprema u razvodnim baterijama i ormarima, mora biti označena prema jednopolnoj šemi koja se mora nalaziti u ovim razvodima. Osigurači u razvodima ne smiju se krpiti nego se mijenjaju samo novim osiguračima iste nazivne snage, a bimetali moraju biti podešeni na normalnu struju motora.
(5) U prostorijama ugroženim od požara i eksplozije, instalacije se moraju izvoditi sa uređajima koji neće prouzrokovati požar ili eksploziju, S-uređaji (prekidači, sklopke sl. koji su ugrađeni u zaštitne sklopke ili druge vrste zaštite za sprječavanje pojave iskre u okolnim prostorima pri uključivanju/isključivanju uređaja).
(6) U prostorima u kojima se pojavljuje vlaga i voda, nulovanje sprovoditi sa posebnim zaštićenim vodom.
Član 12.
Škola treba biti obezbjeđena sa odgovarajućim klasičnim gromobranskim instalacijama u skladu sa odredbama tehničkih propisa o gromobranskim instalacijama. Obavezna je periodična kontrola ispravnosti gromobranskih instalacija i uzemljenja, te otklanjanje uočenih nedostataka u skladu sa tehničkim propisima. Za gromobranske instalacije treba se voditi i čuvati odgovarajuća tehnička dokumentacija i evidencija. 


V - RAD SA ZAPALJIVIM TEČNOSTIMA I TEHNIČKIM GASOVIMA
Član 13.
(1) Zapaljivim tečnostima i tehničkim gasovima mogu da rukuju samo radnici koji su za to posebno stručno osposobljeni ili druga stručna lica.
(2)  Pri rukovanju zapaljivim tečnostima i tehničkim gasovima, radnici su dužni da rade sa posebnom pažnjom i da primjenjuju propisane mjere zaštite od požara.
(3)  Pri rukovanju zapaljivim tečnostima i tehničkim gasovima naročito je zabranjeno: pušiti, raditi sa otvorenim plamenom i upotrebljavati alat koji varniči, te rasipati zapaljive tečnosti.
(4) Skladištenje zapaljivih tečnosti i tehničkih gasova smije se vršiti samo u skladištima koja moraju odgovarati tehničkim propisima za ovu vrstu materijala, uz obavezu provjetravanja, kako bi se izbjeglo stvaranje zapaljivih smješa sa vazduhom.
VI - UPOZNAVANJE I OBUKA RADNIKA I UČENIKA
Član 14.
(1) Škola je obavezna provoditi stručno osposobljavanje i usavršavanje svih radnika koji se nalaze u radnom odnosu za provođenje mjera zaštite od požara na radnim mjestima na kojima se nalaze.
(2) Obuka i osposobljavanje obuhvata upoznavanje radnika sa rasporedom svih prostorija u školi, kao i rasporedom svih komunikacija (ulazi, izlazi, hodnici, stepeništa), sa svim izvorima opasnosti i načinu provođenja mjera zaštite od požara utvrđenih ovim Pravilnikom
(3) Obavezno je najmanje jednom u dvije godine izvršiti obuku i provjeru znanja iz oblasti zaštite od požara svih zaposlenih lica prema posebnom programu obuke.
(4) Upoznavanje i obuka radnika vrši se putem odgovarajućih predavanja i kroz praktičnu obuku.
(5) Obuku mogu vršiti odgovarajuće stručne organizacije ili stručni radnici.
(6) Nakon izvršene obuke radnika vrši se provjera znanja radnika (usmeno ili pismeno testiranjem).
(7) Provođenje obuke i provjera znanja radnika iz oblasti zaštite od požara vrši se u skladu sa odredbama pozitivno-pravnih propisa koji regulišu ovu materiju i odredbama ovog Pravilnika.
(8) Učenicima se na početku godine trebaju dati uputstva za postupanje u slučaju požara, te ista sprovoditi tokom vježbi evakuacije iz objekta škole.
(9) Škola sprovodi vatrogasne vježbe sa nastavnim osobljem a učenicima pri čemu vježba mora obuhvatiti simuliranu evakuaciju, sa pretpostavkom da jedan put za evakuaciju nije u funkciji. 










VII - OBAVEZE I ODGOVORNOSTI ŠKOLSKOG ODBORA, DIREKTORA ŠKOLE, RADNIKA I UČENIKA ŠKOLE
Član 15.
(Školski odbor)
(1) Školski odbor u okviru svoje nadležnosti ima ove dužnosti:
· donosi Pravilnik o zaštiti od požara;
· zajedno sa direktorom Škole organizuje poslove u Školi tako da se odredbe pozitivno-pravnih propisa i drugih općih akata iz oblasti zaštite od požara pravilno i potpuno primjenjuju;
· razmatra izvještaje (zapisnik, rješenja) tijela nadzora (inspektorata za zaštitu od požara, policijskih uprava, Ministarstva i drugih nadležnih tijela) nad provođenjem mjera zaštite od požara i nalaže da se utvrđene nepravilnosti otklone u određenom roku;
· vrši i druge poslove vezane za zaštitu od požara u skladu sa Zakonom i podzakonskim propisima.
Član 16.
(Direktor škole)

(1) Direktor škole u okviru svoje nadležnosti ima ove dužnosti:
· osigurava provođenje Pravilnika o zaštiti od požara;
· organizuje periodične preglede električnih instalacija, uređaja, gromobranskih instalacija i slično, a po pitanju primjene mjera iz oblasti zaštite od požara;
· organizuje obuku radnika iz oblasti zaštite od požara te upoznaje radnika prilikom stupanja na rad sa odredbama ovog Pravilnika;
· stara se o obezbjeđenju radnih mjesta, gdje prijete opasnosti od izbijanja požara; razmatra stanje zaštite od požara u školi najmanje jedanput godišnje;
· u saradnji sa Školskim odborom obezbjeđuje potrebna sredstva za sprovođenje mjera iz oblasti zaštite od požara, te vrši nabavku sredstava i opreme za gašenje požara;
· nadgleda i kontroliše rad ostalih radnika po pitanju sprovođenja propisa, uputstava i mjera iz oblasti zaštite od požara;
· u slučaju potrebe angažuje stručne saradnike iz oblasti zaštite od požara;
· predlaže Školskom odboru preduzimanje odgovarajućih mjera vezanih za poboljšanje stanja iz oblasti zaštite od požara;
· zabranjuje pušenje u radnim prostorijama i prostorima gdje prijeti opasnost od izbijanja požara;
· pokreće disciplinski postupak zbog povrede radne obaveze protiv radnika koji ne sprovodi propisane mjere zaštite ili se ne pridržava propisanih odnosno naređenih mjera zaštite od požara;
· izvještava Školski odbor o sprovedenim istražnim radnjama u vezi sa nastankom požara;
· obavlja i druge poslove u skladu sa odredbama pozitivno-pravnih propisa, a koje su neophodne za bezbjednost objekata i lica po pitanju zaštite od požara;
· imenuje lice zaduženo za provođenje mjera zaštite od požara; 
Član 17.
(Radnici Škole)
(1) Svaki radnik Škole, kao i lica koja su po bilo kom osnovu radno angažovana u školi ima sljedeće obaveze, prava i odgovornosti iz oblasti zaštite od požara:
· da se prilikom stupanja na rad, odnosno raspoređivanja na poslove i radne zadatke, upozna sa odredbama ovog Pravilnika, izvorima opasnosti i mjerama iz oblasti zaštite od požara na radnom mjestu na koje je raspoređen;
· da svoje poslove i radne zadatke obavlja stručno i savjesno kako bi se izbjegla svaka opasnost za nastanak i širenje požara, kvara havarija i nezgoda;
· da opremu i sredstva za gašenje požara čuva od oštećenja;
· da se pridržava svih uputstava, pravila, propisa i mjera zaštite od požara;
· da usavršava svoja znanja iz oblasti zaštite od požara, te ima pravo da predlaže mjere za poboljšanje i unapređenje sistema zaštite od požara kroz sistem obavezne obuke;
· da upozorava svoje radne kolege na propuste iz domena zaštite od požara, te da o tim propustima izvještava neposrednog rukovodioca;
· da neposrednom rukovodiocu odmah prijavi svaki uočeni kvar ili sumnjivu pojavu u procesu rada koja može imati za posljedicu pojavu požara i njegovo širenje;
· obavezan je da učestalo svakodnevno kontroliše ispravnost opreme, aparata i sredstava za gašenje požara, te da svaki uočeni kvar ili nedostatak, odmah prijavi neposrednom rukovodiocu;
· da odmah čim primijeti izbijanje požara pristupi njegovom gašenju sa svim raspoloživim sredstvima, ukoliko ocijeni da požar može ugasiti bez opasnosti po sopstveni život ili zdravlje;
· da prije početka rada provjeri ispravnost sredstava rada, te da po završetku rada, a prije napuštanja radne prostorije, poduzme sve propisane mjere da se spriječi nekontrolisano izbijanje požara;
· raditi duže od radnog vremena u slučajevima kada je neophodno spriječiti izbijanje požara i drugih havarija;
· da odbije raditi određene poslove, ako ocijeni da prijeti neposredna opasnost za njegovo zdravlje i život od požara i eksplozije;
· zahtijevati da se u sklopu odvijanja procesa rada na vidno mjesto istaknu odgovarajuća uputstva za siguran rad i upozorenja na opasnost od požara i eksplozije.
(2) Radnik je naročito odgovoran ako:
· namjerno ili nepažnjom izazove požar;
· ostavlja zapaljive materije na mjestu koja za to nisu određena;
· bez opravdanog razloga odbije da učestvuje u gašenju požara;
· neodgovorno se odnosi prema opremi i sredstvima za gašenje požara, ili ih koristi u nedozvoljene svrhe;
· neopravdano ili bez ikakve potrebe daje znak za izbijanje požara;
· ne sprovodi propisane mjere iz oblasti zaštite od požara i poslove obavlja mimo uputstava i tehničkih propisa;
· upotrebljava otvoreni plamen ili puši u prostorijama gdje je to zabranjeno. 
Član 18.
(Učenici) 
Svaki učenik škole dužan je pridržavati se uputstva o opasnostima nastanka požara i provođenjem mjera zaštite od požara.
VIII - DUŽNOSTI RADNIKA U SLUČAJU IZBIJANJA POŽARA I NJIHOVO PONAŠANJE
Član 19.
(1) Pored protivpožarnog alarma svaki radnik škole u skladu sa odredbama Zakona i propisima donesenim na osnovu Zakona i odredbama ovog Pravilnika, u slučaju nastanka požara ili neposredne opasnosti od nastanka požara, dužan je:
· odmah otkloniti opasnost od nastanka požara/ugasiti požar ako je to u mogućnosti bez ugrožavanja života drugog ili svog vlastitog;

· ako radnik ne može sam ugasiti požar, dužan je odmah na prikladan način (pokušavajući izbjeći paniku) glasom POŽAR! (sa naznakom u kom dijelu objekta je nastao) upozoriti najbliže o nastalom događaju, izvijestiti direktora ili radnika zaduženog za provođenje mjera zaštite od požara, odnosno u slučaju njihove odsutnosti najbližu vatrogasnu jedinicu, policijsku upravu ili operativni centar civilne zaštite;
· po upoznavanju - alarmiranju prisutnih u objektu škole, lice koje je primijetilo požar telefonskim pozivom na broj 123 ili 121 obavještava najbližu vatrogasnu jedinicu ili operativni centar civilne zaštite o nastalom požaru;
· radnici koji su primijetili požar ili su pozvani u pomoć radi nastanka požara, obavezni su sačekati dolazak vatrogasne jedinice, odmah svim raspoloživim vatrogasnim aparatima ili drugom odgovarajućom opremom, uređajima i sredstvima gasiti nastali požar i dati potrebne podatke rukovodiocu akcije gašenja požara i spašavanja;
· pomagati vatrogasnoj jedinici u gašenju požara;
· broj radnika na mjestu požara odnosno požarnom sektoru ovisi o procjeni direktora odnosno osobe koja rukovodi gašenjem požara i trenutnoj požarnoj situaciji;
· dati potrebne podatke o predmetima ili osobama koji mogu poslužiti za utvrđivanje uzroka požara. 
Član 20.
(1) Svaki radnik škole odgovoran je za provođenje mjera zaštite od požara utvrđenih ovim Pravilnikom.
(2) Radnik koji svojom krivnjom ne provede propisane mjere zaštite, ne pridržava se propisanih mjera zaštite od požara te dužnosti u slučaju nastanka požara čini težu povredu radne obaveze u skladu sa Pravilnikom o radu i pravnoj odgovornosti.
(3) Odgovornost iz stava 2. ovog člana ne isključuje krivičnu i materijalnu odgovornost
Član 21.
(1) Neposrednim gašenjem požara do dolaska vatrogasne jedinice rukovodi direktor.
(2) U slučaju iz stava 1. ovog člana direktor na osnovu procjene požarne situacije organizira:
· dopremu vatrogasnih aparata, druge opreme i sredstava za gašenje požara na mjesto gašenja te organizuje raspored radnika i njihovo sudjelovanje u gašenju požara;
· nalaže da se odmah započne s gašenjem požara;
· nalaže isključenje električne struje i plina, upotrebu osobnih zaštitnih sredstava; uklanjanje zapaljivih tvari iz požarnog sektora;
· poduzima mjere za sprečavanje širenja požara;
· poduzima mjere za sprečavanje nastanka panike;
· nalaže i organizira udaljavanje učenika, djece, radnika i imovine iz škole;
· s mjesta gašenja požara udaljava radnike koji nemaju zadatak u gašenju požara;
· poduzima potrebne mjere kako bi se sačuvali tragovi i predmeti koji mogu poslužiti za utvrđivanje uzroka nastanka požara. 
Član 22.
Škola je dužna nakon požara upotrebljenu opremu, uređaje i druga sredstva dovesti u ispravno stanje. 
IX - PLAN ZAŠTITE OD POŽARA I NJEGOVO PROVOĐENJE
Član 23.
(1) U cilju ostvarivanja razvoja i unapređivanja zaštite od požara škola donosi Procjenu ugroženosti i Plan zaštite od požara.
(2) Procjena ugroženosti i Plan zaštite od požara obuhvata naročito:
· analizu i procjenu ugroženosti od požara;
· organizaciju zaštite od požara;
· sistem obavještavanja i davanja uzbune;
· postupak u slučaju požara;
· tehničku opremu i sredstva za gašenje požara;
· način snabdijevanja vodom;
· puteve, prolaze i prilaze;
· lokaciju i klasifikaciju objekta prema namjeni i prema stepenu opasnosti od požara;
· zaštitne zone i mogućnosti prenošenja požara.
(3) Planom zaštite od požara preventivno se utvrđuju izvori opasnosti od izbijanja požara i sagledavanje mogućnosti zaštite od požara.
(4) Planom zaštite od požara utvrđuju se obaveze i zadaci koji se trebaju izvršiti u periodu za koji se program donosi, rokovi i način izvršenja obaveza i zadataka. Takođe se utvrđuju organi, odnosno radnici Škole koji su odgovorni za njegovo provođenje.
(5) Plan zaštite od požara sadrži mjere koje se odnose naročito na:
· kontrolu ispravnosti aparata i opreme za gašenje požara;
· kontrolu stanja u objektima/prostorijama sa stanovišta zaštite od požara, elektro instalacije, gromobranske instalacije, instalacije, grijanja i sl.;
· kontrolu održavanja stalnih prolaza, prilaza, ulaza i izlaza i sl;
· kontrolu uskladištene robe po vrstama i količini, a posebno kontrolu zapaljive robe, lako zapaljivih tekućina i plina;
· kontrolu otklanjanja ranije utvrđenih nedostataka u radnim i pomoćnim prostorijama i drugim mjestima na kojima radnici rade ili se kreću.  
X - EVAKUACIJA
Član 24.
(1) Iz radnih prostorija škole u svakom trenutku mora biti omogućena bezbjedna evakuacija radnika i učenika u slučaju izbijanja požara, a putevi za evakuaciju moraju biti vidljivo označeni, stalno slobodni i prohodni.
(2) Svi radnici i učenici škole treba da znaju pravce svih nužnih izlaza, protivpožarnih stepeništa i zbornog mjesta.
(3) U skladu sa donesenim i uvježbanim planom za evakuaciju i u slučaju opasnosti svi radnici škole moraju mirno i bez panike započeti evakuaciju učenika-djece iz škole. Prisutne učenike-djecu uvježbavati (upozoravati) da se evakuacija sprovodi što prije bez sakupljanja udžbenika, pribora, odjeće i slično, zbog skraćivanja vremena za evakuaciju i izbjegavanja dodatne gužve, panike i zakrčenja.
(4) Svaki predmetni nastavnik obavezan je najkraćim utvrđenim putem za evakuaciju povesti svoje odjeljenje-grupu na već utvrđeno mjesto za okupljanje.
(5) Kretanje evakuacionim putevima treba provoditi u koloni (sa brojem redova koje omogućuje širina evakuacionog puta), bez pretrčavanja kako se nebi dodatno stvarala panika i mogućnost zakrčenja i zaglavljivanja na izlazima.
(6) Po mogućnosti nastavnik treba da zatvori vrata kako bi spriječio moguće zadimljavanje prostorija i puteva za evakuaciju.
(7) Na mjestu za okupljanje obavezno se vrši provjera prisutnosti svih koji su se u momentu nastanka požara zatekli u objektu.
(8) Provjeru vrši svaki predmetni nastavnik za odjeljenje-grupu gdje se zatekao u momentu nastanka požara.
(9) Nakon utvrđivanja da su svi iz odjeljenja-grupe prisutni na mjestu za okupljanje nastavnik će odjeljenje-grupu odvesti sa mjesta za okupljanje.
(10) Po ostavljanju učenika-djece dio radnika se vrati na mjesto požara i staviti na raspolaganje rukovodiocu akcije gašenja požara i spašavanja u slučaju potrebe pružanja pomoći u toku intervencije, ali učenici-djeca se nikada ne ostavljaju bez nadzora.





XI - OPREMA ZA GAŠENJE POČETNOG POŽARA

Član 25.
(1) U objektu škole postavlja se vatrogasna oprema, uređaji i sredstva za gašenje požara.
(2) Opremu iz stava (1) čine: vatrogasni aparati i sistemi za dojavu požara.
(3) Škola posjeduje instaliranu automatsku detakciju i dojavu požara. Protivpožarni sistem čine sistema za dojavu  požara, sistemi za detekciju dima i toplote i elektronsku alarmnu adresabilnu sirenu.
Član 26.
(Vatrogasni aparati)
1) Vatrogasni aparati postavljaju se na sljedeća mjesta u Školi:
· lako dostupna mjesta, 
· u prolazu ili hodniku, 
· radionici, 
· kotlovnici, 
· sali, 
· biblioteci. 
(2) Jedinični vatrogasni aparati mogu biti: prah 9 kg, prah 6 kg i CO2 5 kg.
(3) Svaki vatrogasni aparat mora biti označen naljepnicom. Bušenjem rupe na naljepnici treba označiti dan, mjesec i godinu izvršenog pregleda.
(4) Prilikom zamjene naljepnice, kod periodičnog pregleda, na novu naljepnicu treba prenijeti godinu prethodnog kontrolnog ispitivanja.
(5) U Školi se trebaju postaviti vatrogasni aparati i u slučaju kad imaju ugrađenu stabilnu instalaciju za gašenje požara i hidrantsku mrežu.
Član 27.
(Sistem vatrodojave)
(1) Sistem vatrodojave ima svrhu ranog otkrivanja i gašenja požara sa jednom centralom smještenom na zidu u portirnici, otvorenoj i dostupnoj u svakom trenutku, javljačima dima i temperature i elektronskom alarmnom adresabilnom sirenom.
(2) Za kontrolu sistema sistema vatrodojave centrala posjeduje višekriterijumski dimni i temperaturni javljač koji ima mogućnost da radi kao javljač dima, javljač temperature i kao kombinovani dimno/temperaturni javljač
(3) Svaki javljač ima ugrađen izolator petlje koji u slučaju kratkog spoja ili prekida linije omogućava nesmetan rad javljača




Član 28.
(Hidrantska mreža)

(1) Hidrantska mreža mora biti projektirana  i tako izvedena  da prilikom gašenja požara mlaz može doprijeti do svake građevine i prostora škole.

(2) Mreža iz stava (1) ovog člana mora  osigurati odgovarajući pritisak i protok vode djelotvoranMora imati odgovarajući pritisak i protok vode  dovoljan za djelotvorao gašenje požara. Sva hidrantska mreža mora imati odgovarajuću nepopusnost i prohodnost cjevovoda koja će osigurati brzo i djelotvorno gašenje požara.

Član 29.
(1) Pregled i ispitivanje ispravnosti vatrogasnih aparata i hidrantske mreže obavlja se na sljedeće načine:
· svakodnevno se vrši vizualni pregled ispravnosti vatrogasnih aparata i hidrantske mreže, 
· dva puta godišnje (svakih šest mjeseci) obavlja se periodični pregled vatrogasnih aparata i hidrantske mreže. 
Kontrolno ispitivanje vatrogasnih aparata i hidrantske mreže obavlja ovlašteno preduzeće ili radnja.
Ovlašteno preduzeće ili radnja, obavezno je o izvršenom periodičnom pregledu voditi evidenciju, a o kontrolnom ispitivanju sačiniti izvještaj te ih dostaviti školi u roku od 8 dana od izvršenog periodičnog pregleda odnosno kontrolnog ispitivanja.













XIII – PRELAZNE I ZAVRŠNE ODREDBE
Član 32.

Za sva prava, dužnosti i odgovornosti zaposlenika iz oblasti zaštite od požara koji nisu regulisani ovim Pravilnikom važe odredbe Zakona iz oblasti zaštite od požara i vatrogastva.

Član 31.

Stupanjem na snagu ovog Pravilnika prestaje da važi Pravilnik o zaštiti od požara JU OŠ „Zaim Kolar“ Dejčići-Trnovo broj:     od  . godine.


Član 32.

Izmjene i dopune Pravilnika provode se na način i u postupku utvrđenom za njegovo donošenje.

Član 33.

Ovaj Pravilnik stupa na snagu danom donošenja i bit će objavljen na oglasnoj ploči i web stranici Škole.

Broj: 01-1-730/26
Datum: 11.6.2026. godine


Dostavljeno:
1. Oglasna ploča škole
2. Web stranica škole
3. a/a


Predsjednik Školskog odbora:
________________________
      										Nusret Bajrović




Broj: 01-1-731/26
Datum: 11.6.2026. godine

Na osnovu člana 108. Zakona o osnovnoj i srednjoj školi u Kantonu Sarajevo („Službene novine Kantona Sarajevo, broj: 2724) i člana 24. Zakona o zaštiti od požara i vatrogastva (Službene novine Federacije Bosne i Hercegovine“, broj: 64/09), Školski odbor na   na 2. (drugoj) redovnoj sjednici održanoj dana, 11.6.2026. godine donosi

ODLUKU
o usvajanju Pravilnika o zaštiti od požara U OŠ „Zaim Kolar“ Dejčići-Trnovo

Član 1.

Donosi se Pravilnik o zaštiti od požara JU OŠ „Zaim Kolar“ Dejčići-Trnovo, broj: 01-1-730/26. godine od 11.6.2026. godine.
Član 2.

Ovaj Pravilnik stupa na snagu danom donošenja i bit će objavljen na oglasnoj ploči škole i web stranici škole
Član 3.

[bookmark: _GoBack]Stupanjem na snagu ovog Pravilnika prestaje važiti prethodni pravilnik, broj: 01-71/17 od 22.3.2017. godine  

Obrazloženje
Postupajući u skladu sa odredbama Zakona o zaštiti od požara i vatrogastvu („Službene novine Federacije Bosne i Hercegovine", br. 64/09) izrađen je Pravilnik o zaštiti od požara JU OŠ „Zaim Kolar“ Dejčići-Trnovo.  
Na osnovu izloženog Školski odbor je odlučio kao u dispozitivu.

Dostavljeno:
4. Prilog uz Pravilnik
5. a/a
    Predsjednik Školskog odbora:
__________________________
      								Nusret Bajrović
______________________________________________________________________________________
JU OŠ „Zaim Kolar“ Dejčići bb, 71223 Trnovo;  Telefon/fax: 033/438-000;
e-mail: oszaimkolar@bih.net.ba;  www.oszk.edu.ba

